《五月六月雨寒二十余日》
元代·方回

五月今年更索裘，穷山积雨冷于秋。
斯须变化真难料，宿昔沉于幸少瘳。
老强读书犹有益，贫因知道故无忧。
葵花零落浑閒事，且望田家早稻收。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。